ร้านนี้เป็นร้านอาหารอีสานที่ตั้งอยู่ตรงบริเวณอารีน่า10 ตรงทองหล่อซอย10 จะมีโลโก้ตุ๊กตาโน๊ต อุดม ตัวยักษ์ตั้งอยู่ด้านหน้าร้านเพื่อเป็นสัญลักษณ์ ถ้าเจอตัวนั้นแสดงว่ามาถึงแล้ว

บรรยากาศภายในร้านตกแต่งแบบลูกทุ่งอินเตอร์ คือเอาพวกผ้าลายๆมาทำเป็นผ้าปูโต๊ะ มีโซนนั่งกับพื้นและโซนนั่งเก้าอี้ให้เลือกตามชอบ

ส่วนอาหารของที่นี่เป็นอาหารอีสานรสชาติจัดจ้าน บางเมนูก็จะเป็นฟิวชั่นบ้าง ซึ่งมีเมนูให้เลือกค่อนข้างเยอะ

เมนูเด็ดๆก็จะเป็นพวกส้มตำค่ะ ส้มตำของที่นี่แซ่บถึงใจ แต่ที่ทานบ่อยก็คงจะเป็นตำเบอรี่อัลมอลล์ เมนูนี้ให้เครื่องมาแน่นมาก ทั้งสตอเบอรี อัลมอลล์ มะม่วง อร่อยค่ะ

ส่วนเมนูอื่นๆก็อร่อยไม่แพ้กันค่ะ อย่าพวกต้มแซ่บหมูคอลลาเจล อันนี้แปลกดีค่ะ มีคอลลาเจลแยกถ้วยมาให้ด้วย ทานแล้วคงได้รับคอลลาเจลกันตึงเปรี้ย

สำหรับร้านนี้ราคาอาหารค่อนข้างสูงเมื่อเทียบกับร้านส้มตำทั่วไป คงเป็นเพราะทำเลที่ตั้งด้วยมั้งค่ะ แต่ราคาอาหารก็ดูเหมาะสมกับรสชาติและการบริการดีค่ะ